CELEX: 32006R0250
Language: el
Date: 2006-02-13 00:00:00
Title: Κανονισμός (ΕΚ) αριθ. 250/2006 της Επιτροπής, της  13ης Φεβρουαρίου 2006 , για την τροποποίηση του κανονισμού (ΕΚ) αριθ. 560/2005 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού

14.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 42/24
            
         
      ΚΑΝΟΝΙΣΜΌΣ (ΕΚ) αριθ. 250/2006 ΤΗΣ ΕΠΙΤΡΟΠΉΣ
   
   της 13ης Φεβρουαρίου 2006
   για την τροποποίηση του κανονισμού (ΕΚ) αριθ. 560/2005 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 560/2005 του Συμβουλίου, της 12ης Απριλίου 2005, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (1), και ιδίως το άρθρο 11 στοιχείο α),
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 560/2005 περιέχει τον κατάλογο των φυσικών και νομικών προσώπων και οντοτήτων που αφορά η δέσμευση των κεφαλαίων και οικονομικών πόρων βάσει αυτού του κανονισμού.
            
         
               (2)
            
            
               Στις 7 Φεβρουαρίου 2006, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε σχετικά με τον πρώτο κατάλογο τριών φυσικών προσώπων για τα οποία ισχύει η δέσμευση των κεφαλαίων και οικονομικών πόρων. Το παράρτημα Ι πρέπει επομένως να τροποποιηθεί ανάλογα.
            
         
               (3)
            
            
               Ο παρών κανονισμός πρέπει να τεθεί σε ισχύ αμέσως ώστε να διασφαλιστεί η αποτελεσματικότητα των μέτρων που προβλέπονται σε αυτόν,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 560/2005 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Φεβρουαρίου 2006.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 95 της 14.4.2005, σ. 1.
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 560/2005 του Συμβουλίου τροποποιείται ως εξής:
      Προστίθενται τα ακόλουθα φυσικά πρόσωπα:
      
                  α)
               
               
                  Charles Blé Goudé. Ημερομηνία γεννήσεως: 1.1.1972. Υπηκοότητα: Ακτή Ελεφαντοστού. Αριθ. διαβατηρίου PD. AE/088 DH 12.
               
            
                  β)
               
               
                  Eugène Ngoran Kouadio Djué. Ημερομηνία γεννήσεως: 20.12.1969 ή 1.1.1966. Υπηκοότητα: Ακτή Ελεφαντοστού.
               
            
                  γ)
               
               
                  Martin Kouakou Fofie. Ημερομηνία γεννήσεως: 1.1.1968. Υπηκοότητα: Ακτή Ελεφαντοστού.